La 28 de ani, B. Mihaela avea cinci copii, nici un loc de muncă și nici un venit. Locuia într-o baracă amenajată în zona gării din Sibiu şi practica prostituția pentru a avea ce mânca.

În ea a văzut elveţianul Lombriser Wendelin intermediarul perfect, iar în iulie 2015 a abordat-o şi i-a spus că-i va da bani pentru fiecare băiat pe care i-l aduce.

Wendelin voia copii săraci, cu vârste cât mai mici şi abandonaţi de famiiile lor.

“A procedat astfel, întrucât situația unor astfel de copii facilita exploatarea lor sexuală atât din prisma lipsei de educație și control a acestora, cât și din prisma lipsurilor materiale, care îi determina pe acești copii să facă orice, în schimbul unor sume modice de bani”, scriu procurorii DIICOT Sălaj în rechizitoriu.

Urmărește cel mai nou VIDEO Știri VIDEO Ludovic Orban, vizită cu iz electoral în Giurgiu. A inaugurat o sală de sport, s-a văzut cu primarii PNL din zonă și a vorbit cu locuitorii

Elveţianul Lombriser Wendelin

Lombriser avea 64 de ani şi, potrivit spuselor lui, se află în ţara noastră de aproximativ 20 de ani, timp în care reușise să învețe bine limba română.

El le-a declarat poliţiştilor că a început să fie atras de copii, cu predilecție de băieți, după decesul soției sale.

5 ani şi patru luni închisoare, pentru sex cu copii de clasa a III-a

În Sibiu, elveţianul avea un apartament închiriat pe un an. Aici a adus B. Mihaela şase copii cu care bărbatul a întreţinut relaţii sexuale orale şi anale. Pentru fiecare copil furnizat, Mihaela primea 100 de lei. Aceeaşi sumă era oferită şi victimelor Ciprian*, 10 ani, şi fratele lui, Ştefan*,15 ani, Claudiu*, 12 ani, Alin*,10 ani, Răzvan*,15 ani, și Mihai*,14 ani.

Recomandări Vaccinurile împotriva COVID-19 sunt tot mai aproape, dar graba producerii lor îi îngrijorează pe cercetători﻿

După ce am ajuns în locuința neamțului, fiind însoțit de către Mihaela, acesta ne-a pus filme porno și mi-a zis dacă vreau să întreținem relații sexuale că mă plătește. Am întreținut relații sexuale orale și anale, iar neamțul mi-a dat mie 100 de lei, iar Mihaelei, tot 100 de lei. Declaraţia unei victime:

Pe 16 martie 2017, Lombriser Wendelin şi B. Mihaela au fost arestaţi preventiv. DIICOT i-a trimis în judecată separat, iar B. Mihaela a fost acuzată de trafic de minori.

În august 2017, pedofilul elveţian a fost condamnat de Tribunalul Sălaj la 7 ani de închisoare şi la plata sumei de 3.000 de euro, daune morale, pentru fiecare dintre victime. Curtea de Apel Cluj i-a admis însă apelul, reducându-i pedeapsa la 5 ani și 4 luni de închisoare.

În septembrie 2017, Lombriser a fost condamnat de Judecătoria Zalău la alţi 4 ani şi jumătate de închisoare, pentru act sexual cu un minor de 15 ani dintr-o comună din Sălaj. Victima a primit 5.000 de euro – daune morale.

Recomandări Cum reacționează oamenii când se întâlnesc pe stradă cu câinele-robot Spot, folosit în spitale la triajul pacienților cu COVID-19

B. Mihaela, cea care îi furniza copii elveţianului, a fost condamnată de Tribunalul Sălaj la 14 ani și 10 luni de închisoare. Curtea de Apel Cluj i-a redus pedeapsa la 7 ani și jumătate de închisoare.

10.000 de lei – daune morale pentru o victimă de 12 ani

Tot în Sibiu acţiona şi pedofilul olandez Reerink Dirk, 56 de ani. Stabilit în România din 2014, el închiriase un apartament unde aducea băieţi pe care îi păcălea că îi învaţă să lucreze la calculator.

Vecinilor olandezului li s-a părut suspect numărul mare de copii ce-i treceau pragul şi au sesizat poliţia, iar pe 11 martie 2015 Reerink Dirk a fost arestat.

Olandezul Reerink Dirk, 56 de ani

Doar doi dintre copiii audiaţi de poliţişti, ambii în vârstă de 12 ani, au recunoscut că olandezul le dădea bani (între 20 de lei și 100 de euro), ca să întreţină relaţii sexuale cu ei.

La percheziţia informatică, în calculatorul lui Reerink au fost găsite mai multe fişiere cu pornografie infantilă.

Tribunalul Sibiu l-a condamnat pe pedofilul olandez, în iunie 2017, la 6 ani de închisoare şi la plata sumei de 10.000 de lei, daune morale pentru fiecare victimă. Reerink a atacat decizia, iar Curtea de Apel Alba Iulia i-a adăugat la pedeapsă interdicţia de a se afla pe teritoriul României pe o perioadă de 5 ani, după executarea condamnării.

Recomandări FOTO/VIDEO | Un producător de cătină din județul Gorj: „E aurul nostru!”

Un alt caz: neamțul care alegea copii în Sighișoara

Tot din rândul copiilor săraci îşi alegea victimele şi pedofilul german Klinghammer Ulrich Christian Friedrich. Bărbatul de 67 de ani a acţionat pe raza localităţii Sighişoara, în perioada 2014-2016.

Klinghammer racola băieţi cu vârste cuprinse între 13 şi 17 ani, pe care îi convingea să întreţină cu el acte sexuale contra unor sume cuprinse între 50-60 de lei.

În calculatoarele pedofilului german au fost găsite fotografii cu minori în poziţii sexuale explicite, dar şi filme pornografice cu copii. Anchetatorii au reuşit să identifice şase victime ale pedofilului, care au dat declaraţii împotriva acestuia.

Pe 1 septembrie 2016, a fost arestat preventiv, iar trei luni mai târziu a fost trimis în judecată. N-a mai apucat să afle pedeapsa. Klinghammer Ulrich a decedat la începutul anului 2017, iar procesul penal a încetat.

Al treilea exemplu: austriacul care s-a spânzurat în arestul poliţiei

Aceeaşi soartă a avut-o şi Nemec Robert, un pedofil austriac de 67 de ani, care a abuzat două fetiţe dintr-un sat din Sibiu. Victimele erau surori şi proveneau dintr-o familie de romi cu nouă copii.

Austriacul închiriase un apartament în Agnita şi i-a convins pe părinţii fetiţelor că vrea să le ajute. Venea şi le lua de acasă, spunând că merge cu ele să le cumpere haine şi dulciuri, dar copilele de 9 şi 11 ani ajungeau în locuinţa austriacului, unde erau agresate sexual. Tot acest abuz a durat un an.

În iulie 2015, Nemec Robert a fost arestat preventiv. Austriacul a solicitat în scris să fie lăsat singur în camera de arest, motivând că este nefumător, dar şi că are nevoie de un regim special, din cauza acuzaţiilor ce i se aduc.



“Sunt un om bătrân şi nu vreau să fiu jignit de alți arestaţi, dacă ei află de fapta mea”, a spus Robert Nemec. Cererea a fost susținută şi de avocatul lui Nemec, care a precizat că dacă nu va fi lăsat singur în cameră, clientul lui va intra în refuz de hrană.

Pe 31 august 2015, Nemec a fost trimis în judecată pentru săvârşirea infracţiunilor de viol în formă continuată. Trei zile mai târziu, el a fost găsit spânzurat cu un cearceaf în celula sa din arestul IPJ Sibiu.

Italianul condamnat pentru acte sexuale cu două fetiţe

Ce pedeapsă ar fi putut lua Nemec în România, pentru violarea a două fetiţe? 9 ani a primit pedofilul italian Bellengante Livio. Bărbatul de 75 de ani era stabilit în România de mai multă vreme.

Curtea de Apel București l-a condamnat pe Bellegante Livio la 9 ani de închisoare

În noiembrie 2014, el a fost prins în flagrant în timp ce ridica de la un centru de developat din București un set de fotografii cu caracter pornografic. În unele imagini apăreau şi victimele pedofilului: Claudia* şi sora ei, Maria*.

Cele două copile trăiau într-o familie extrem de săracă, iar Bellengante le-a ademenit, încă din anul 2011, oferindu-le adăpost, mâncare, bani şi haine.

Profitând de încrederea astfel câştigată, septuagenarul “le-a determinat pe fetiţe să consimtă la întreținerea de relații de natură sexuală (raporturi sexuale, acte sexuale orale și alte acte de penetrare vaginală și anală) imortalizând aceste împrejurări cu ajutorul unui aparat de fotografiat”, arată DIICOT în actul de acuzare.

La percheziția informatică, în calculatorul lui Bellengante au fost descoperite peste 8.000 de fotografii cu caracter pornografic.

Pe 4 iunie 2015, Curtea de Apel București l-a condamnat pe Bellegante Livio la 9 ani de închisoare şi la plata sumei de 8.540 de euro, cu titlu de daune morale, către cele două victime.

Pedofilul care a dat cu maşina peste poliţist

Pe lângă acuzaţiile de act sexual cu un minor şi pornografie infantilă, pedofilul norvegian Giaever Terje Duner,59 de ani, a fost trimis în judecată şi pentru ultraj. Atunci când poliţiştii din Bucureşti au încercat să-l reţină, Giaever a demarat în trombă, lovindu-l pe unul dintre ofiţeri. A dat peste două maşini de poliție și a fost prins abia în apropiere de Ploieşti.

Giaever Terje Duner,59 de ani

Poliţia îl luase în vizor în dimineaţa acelei zile, de 10 mai 2014, când asupra unui băieţel surdo-mut a fost găsit un telefon mobil ce avea pe display o poză cu un copil aflat într-o ipostază cu conţinut sexual explicit.

Telefonul era al norvegianului, iar băieţelul surdo-mut era una dintre victimele lui.

Copiii abuzaţi de Giaever aveau vârste cuprinse între 10 și 13 ani şi erau racolați din Centrul Vechi al Bucureştiului. Norvegianul întreţinea acte sexuale cu ei fie în apartamentul pe care-l închiriase în sectorului 3, fie în Parcul Tineretului.

Pedofilul a acţionat pe raza Capitalei în perioada 2012 – 2014, iar actele sexuale cu minorii erau înregistrate şi stocate de el pe telefoane mobile, laptopuri şi calculatoare.

Doar două dintre victime au dat declaraţii împotriva lui Giaever. Pe 14 octombrie 2015, Tribunalul Bucureşti l-a condamnat la 8 ani si 8 luni de închisoare şi la plata a câte 5.000 de euro, daune morale, fiecărui băiat molestat. În plus, pedofilului norvegian i s-a interzis să se afle pe teritoriul României timp de 3 ani, după executarea pedepsei.

Condamnaţi pentru pornografie infantilă

Nu toţi pedofilii devin agresori de copii. Există şi adulţi cu dorinţe pedofile, dar cu un puternic autocontrol, care se pot rezuma doar la vizionarea unor filme porno-pedofile. Dar deţinerea de pornografie infantilă e pedepsită prin lege.

Un an şi patru luni de închisoare a primit stabilit E.A.F.J., un cetăţean spaniol care era stabilit în Baia Mare.

Bărbatul avea 64 de ani, iar la percheziţia informatică, în calculatorul lui au fost găsite peste 1.500 de fişiere video cu caracter de pornografie infantilă şi abuz sexual asupra minorilor. Unii dintre copiii care apăreau în imagini aveau vârste cuprinse între 3 şi 6 ani.

Cu K.T. P., instanţa a fost mai blândă, condamnându-l la un an şi șase luni de închisoare, dar cu suspendarea executării pedepsei. Cetăţeanul polonez de 39 de ani era acuzat de procurorii DIICOT că, în perioada iulie 2012 – noiembrie 2015, a desfăşurat acte de pornografie infantilă în formă continuată, transminţând și primind materiale pornografice cu minori.

Sirianul care a dat cu capul în gura poliţistului

Sirianul Osman Khaled, 44 de ani, a fost condamnat la 3 ani de închisoare, acuzat fiind de pornografie infantilă, coruperea sexuală a minorilor, dar şi ultraj. Atunci când poliţiştii au vrut să-l reţină, sirianul l-a lovit cu capul în figură pe unul dintre ei.

Osman era stabilit în România din 1996 și deținea o shaormerie în Complexul Studențesc din Timișoara.

În calculatoare, el deţinea “materiale pornografice cu minori, precum și imagini reprezentând «animee» (desene animate cu minori în ipostaze pornografice) însoțite de anunțuri prin care acesta căuta minori, pentru întreținerea de relații sexuale”, se arată în rechizitoriul DIICOT.

Două fetiţe care nu împliniseră 13 ani au fost convinse de Osman să pozeze pentru el în ipostaze cu caracter sexual. Instanţa l-a obligat pe sirian să le plătească, fiecăreia, 5.000 euro – daune morale.

Condamnare record pentru justiția din România

17 ani de închisoare a primit belgianul Dethy Louis Emile Joseph în februarie 2016 de la judecătorii Curţii de Apel Craiova. Bărbatul de 60 ani avea mai multe afaceri în România şi era administrator la o bază agroturistică din judeţul Mehedinţi.

Dethy Louis Emile Joseph

“A profitat de poziţia privilegiată financiar în România şi de prezenţa la baza de agroturism a unui număr mare de copii, producând material pornografic cu minori în care apare dezbrăcat”, se arată în comunicatul D.I.I.C.O.T. – Craiova.

În laptopul belgianului au fost găsite fotografii cu minori în ipostaze pornografice (unii copii aveau vârsta de 5 – 6 ani), dar şi imagini reprezentând acte sexuale cu minori.

Au fost identificate patru dintre victime. Fetiţele nu împliniseră 13 ani, iar cu una dintre ele Dethy a întreţinut acte sexuale. Procurorii l-au acuzat de viol, iar judecătorii au menţinut încadrarea faptei, iar pentru coruperea sexuală a celorlalte fetiţe, instanţa mers pe maximumul pedepsei.

Tribunalul Dolj a decis o condamnare de 21 de ani şi 8 luni de închisoare, obligându-l pe Dethy să plătească câte 2.000 lei despăgubiri civile către trei dintre victime. Belgianul a atacat decizia, iar Curtea de Apel Craiova i-a redus pedeapsa la 17 de ani de închisoare.

Afaceristului acuzat de pedofilie, dar netrimis în judecată

În cazul unora dintre cetăţenii străini acuzaţi că au comis agresiuni sexuale împotriva minorilor, situaţia juridică a rămas incertă. Este şi cazul unui om de afaceri din Emiratele Arabe.

În august 2015, DIICOT – ST Piteşti preciza că “inculpatul Abdulwahed Ahmad Rashed Bin Shabib a întreținut raporturi sexuale cu trei persoane de sex feminin cu vârste cuprinse între 12 – 14 ani, pentru care a plătit sume cuprinse între 100 – 300 lei”. La percheziţia informatică, în calculatorul bărbatului au fost descoperite 4 fișiere video cu materiale pornografice cu minori.

Bin Shabib avea 58 ani şi ridicase în 2007 primul mall din Piteşti.

Pe 11 iunie 2015, el fost reţinut de DIICOT, apoi pus sub control judiciar. Pe 19 august, Tribunalul Argeş a respins, ca nefondată, propunerea DIICOT de înlocuire a controlului judiciar cu măsura arestării preventive. De atunci, lucrurile au rămas neclare.

Surse din DIICOT ne-au precizat că dosarul în care Bin Shabib era cercetat a fost disjuns, iar el nu a mai fost trimis în judecată.

Un proces care trenează de doi ani şi jumătate

În ceea ce-l priveşte pe francezul Pierre Duarte, situaţia e departe de finalizare. Bărbatul de 53 de ani a fost reţinut în ianuarie 2017, sub acuzaţia că ar fi abuzat mai mulţi minori din Centrul de Plasament Robin Hood din Bucureşti.

Pierre Duarte a fost reţinut în ianuarie 2017

Parchetul de pe lângă Judecătoria Sector 4 a dispus punerea lui sub control judiciar, dar în martie instanţa a revocat şi această măsură. Francezul, care are cinci firme în România, a fost trimis în judecată în stare de libertate.

O singură victimă a dat declaraţie împotriva lui. Anchetatorii l-au acuzat pe Duarte că a încercat, în timpul procesului, să determine victima şi martorii să-şi schimbe declaraţiile.

În aprilie 2018, Judecătoria Sectorului 1 l-a condamnat pe Pierre Duarte la un an şi șase luni de închisoare şi la plata sumei de 3.000 de lei, daune morale, victimei. Francezul a atacat decizia, iar Curtea de Apel Bucureşti a dispus trimiterea cauzei spre rejudecare.

Pe 8 iulie anul acesta, Judecătoria Sectorului 1 l-a condamnat din nou la un an şi șase luni de închisoare. Între timp, victima a anunţat că renuntă la orice fel de pretenţie civilă. Duarte a atacat iar decizia, iar dosarul s-a întors la Curtea de Apel Bucureşti.

La primul termen al apelului, avocatul francezului a cerut amânare, ca să-şi pregătească apărarea. La al doilea, joi, 3 octombrie, inculpatul nu s-a mai prezentat la proces.

* Pentru a proteja victimele, nu vom dezvălui numele lor reale.

Citeşte şi:

Au „închiriat” copilul de 11 ani unui pedofil, ca să-și cumpere patru porci! Iar justiția română le dă abuzatorilor de copii, români și străini, pedepse fără executare!

Pedofili străini în România. Cuplul de germani care droga băieți minori, racolați din zona Gării de Nord, înainte de a-i abuza sexual. Au fost „animatori pentru copii” în hoteluri din mai multe ţări!

Pedofili străini în România. Elveţianul care a abuzat şase copii şi a primit 3 ani şi jumătate de închisoare. Își ducea victimele la mare și consumau împreună aurolac

PARTENERI - GSP.RO "Vei muri de foame cu copii cu tot". Incredibil cu cine a intrat în conflict Anamaria Prodan

PARTENERI - PLAYTECH BOMBA despre Gabi Firea a fost DETONATĂ cu 24 de ore înainte de alegeri. Bucureștenii vor afla acum adevărul despre ea

HOROSCOP Horoscop 27 septembrie 2020. Balanțele au parte de un context avantajos pentru a renunța rapid la planurile păguboase

Scoala9.ro Primul vot din viața mea. „La școală prea puțin am discutat despre alegeri”